આખો દિવસ કાંઈ જમવું નહીં. બપોરે બહુ ભૂખ લાગે તો થોડાં ફળ ખાવાં. ભગવાનને આ ફળ ખાસ ધરાવવાં. સાંજે ભગવાન આગળ શ્રી વિષ્ણુસહસ્ત્ર નામનો પાઠ કરવો. આખો દિવસ ૐ નમો ભગવતે વાસુદેવાયના જાપ જપવા. રાત્રે બહુ ભૂખ લાગે તો જ થોડું દૂધ પીવું. આ દિવસે છ પાપ ત્યજવાં. મધ્યરાત્રિ સુધી જાગરણ કરવું, તે પછી કંબલશયન કે ભૂમિશયન કરવું. બારશ કે તેરશ સુધી ઉપર મુજબ કરવું. બારશ કે તેરશના પ્રદોષ ટાણે ભૂદેવને સીધું આપી પારણાં કરવાં. આ થઈ અગિયારશ કરવાની સાચી રીત. મોક્ષ પ્રાપ્તિનો આથી સરળ બીજો કોઈ જ માર્ગ નથી.